Document ID: 31988R0486

KOMISSION ASETUS (ETY) N:o 486/88,
annettu 22 päivänä helmikuuta 1988,
polkumyyntitullien käyttöön ottamista koskevien asetusten, suositusten ja päätösten muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tariffi- ja tilastonimikkeistöstä sekä yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), ja erityisesti sen 15 artiklan,
sekä katsoo, että
asetuksella (ETY) N:o 2658/87 on 1 päivästä tammikuuta 1988 alkaen harmonoidun järjestelmän nimikkeistön perusteella otettu käyttöön yhdistetty tavaranimikkeistö yleisen tullitariffin ja yhteisön ulkomaankaupan tilastojen vaatimusten täyttämiseksi,
lukuisia säännöksiä, joilla on otettu käyttöön polkumyyntitulleja, on mukautettava uuden harmonoidun tavarankuvaus- ja koodausjärjestelmän nimikkeistön, jonka on tarkoitus korvata tavaroiden luokittelun osalta 15 päivänä joulukuuta 1950 tehty nimikkeistöä koskeva yleissopimus, huomioon ottamiseksi, ja
nämä tekstit voidaan lukumääränsä ja sisältönsä vuoksi mukauttaa yhdellä muutosasetuksella, joka koskee kaikkia säännöksiä, joita on tarpeen mukauttaa harmonoidun järjestelmän käyttöön ottamisen vuoksi; nämä mukautukset eivät edellytä sisällön muuttamista,
ON ANTANUT TÄMÄN ASETUKSEN:
1 artikla
Liitteessä lueteltujen asetusten, suositusten ja päätösten säännöksiä ja määräyksiä mukautetaan 1 päivästä tammikuuta 1988 alkaen mainitussa liitteessä esitettyjen yksityiskohtaisten sääntöjen mukaisesti.
2 artikla
Tämä asetus tulee voimaan kolmantena päivänä siitä päivästä, jona se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä helmikuuta 1988.

Labels: 3
15
4
5